Laterna magica

Laterna magica (ladina keeles 'valguspildiaparaat'), ka võlulatern, oli algeline pildiprojektor, mille ehitusse kuulus üks või mitu objektiivi ja valgusallikas ning läbipaistev plaat (tavaliselt klaasplaat). Plaadile asetatud joonistusi-maale, trükiseid või fotosid sai selle aparaadi abil kuvada projektsioonina.

Laterna magica loodi 17. sajandil peamiselt meelelahutuseks. 19. sajandil kasutati seda järjest rohkem hariduses. 19. sajandi lõpus aga toodeti selle miniatuurseid versioone mänguasjadena. 

Laterna magica oli laiemalt kasutusel alates 18. sajandist kuni 20. sajandi keskpaigani, kui turu võtsid üle slaidiprojektorid, millega sai näidata 35 mm fotoslaide.

Kategooria:Fotograafia
Kategooria:Seadmed